QH ฟอร์มแผ่ว กำไร Q2 ทรุดกว่า 30%
QH: ฟอร์มแผ่ว กำไร Q2/58 ลดลง 31.15% มาที่ 674.03 ลบ. จาก 978.95 ลบ. เมื่อปีก่อน หลังรายได้อสังหาฯตก ขณะที่ช่วง 6 เดือนแรก มีกำไร 1.23 พันลบ. ลดลง 28.43% จาก 1.61 พันลบ. เมื่อปีก่อน
10 ส.ค. 2558

บริษัท ควอลิตี้เฮ้าส์ จำกัด (มหาชน) หรือ QH รายงานผลการดำเนินงานไตรมาส สิ้นสุดวันที่ 30 มิ.ย. 58 (รวมบริษัทย่อย) มีกำไรสุทธิ 674.03 ล้านบาท หรือมีกำไรสุทธิ 0.06 บาทต่อหุ้น ลดลง 31.15% จากช่วงเดียวกันของปีก่อนที่มีกำไรสุทธิ 978.95 ล้านบาท หรือมีกำไรสุทธิ 0.09 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 1.23 พันล้านบาท หรือ 0.12 บาทต่อหุ้น ลดลง 28.43% จากช่วงเดียวกันของปีก่อนที่มีกำไรสุทธิ 1.61 พันล้านบาท หรือ 0.15 บาทต่อหุ้น
ทั้งนี้ผลการดำเนินงานที่ลดลงดังกล่าว เนื่องจากบริษัทมีรายได้จากการขายอสังหาริมทรัพย์ลดลงกว่า 1.20 พันล้านบาท มาอยู่ที่ 4.24 พันล้านบาท สำหรับงวดไตรมาส 2 และ ลดลงกว่า 1.35 พันล้านบาท มาอยู่ที่ 7.88 พันล้านบาท สำหรับช่วง 6 เดือนแรกของปีนี้